Na temelju članka 109. Zakona o cestama (Narodne novine 84/11, 22/13, 54/13, 148/13, 92/14 i 110/19), članka 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Konavle (Službeni glasnik Konavle 7/21 – pročišćeni tekst), Općinsko vijeće Općine Konavle na1. sjednici, održanoj5. travnja 2022. godine donijelo je

**IZMJENE I DOPUNE ODLUKE**

**o nerazvrstanim cestama na području Općine Konavle**

**Članak 1.**

U odluci o nerazvrstanim cestama na području Općine Konavle (Službeni glasnik Općine Konavle 13/21) u članku 1. dodaje se stavci 2. i 3. koji glasi:

„Odredbe ove Odluke na odgovarajući se način primjenjuju i na održavanje i zaštitu drugih javno prometnih površina na području Općine.

Javno prometne površine, u smislu stavka 2. ovog članka, jesu: pješačka zona, pješačka staza, trg, javno stubište i druge javno prometne površine u suglasju s odlukom kojom se određuje komunalni red.“

**Članak 2.**

U članku 7. dodaje se stavak 5. koji glasi:

„Jedinstvena baza podataka nerazvrstanih cesta čini sastavni dio ove Odluke.“

**Članak 3.**

U članku 8., stavak 1. dodaje se podstavak 3. koji glasi:

„Upravljanje prometom na nerazvrstanim cestama sukladno Zakonu o sigurnosti prometa na cestama.“

**Članak 4.**

Članak 30. se mijenja i glasi:

„Naknada za prekomjernu uporabu nerazvrstanih cesta iznosi:

|  |  |  |  |  |  |
| --- | --- | --- | --- | --- | --- |
| **Ukupna masa vozila**  | **Pojedinačni prijevoz** | **Dnevna** | **Tjedna** | **Mjesečna** | **Godišnja** |
| 7,5-20 t | 200,00 kn | 400,00 kn | 1.000,00 kn | 3.000,00 kn | 12.000,00 kn |
| 20-30 t | 300,00 kn | 500,00 kn | 1.500,00 kn | 4.000,00 kn | 15.000,00 kn |
| više od 30 t | 400,00 kn | 700,00 kn | 2.000,00 kn | 5.000,00 kn | 20.000,00 kn |

**Članak 5.**

U članku 51. stavak 1. se mijenja i glasi:

„Uvjete za gradnju priključka i prilaza na nerazvrstanu cestu utvrđuje Upravni odjel u postupku izdavanja akta kojim se provode dokumenti prostornog uređenja sukladno propisima iz oblasti prometa.“

**Članak 6.**

Glava V se mijenja i glasi:

„Prekršajne odredbe“

**Članak 7.**

Ove Izmjene i dopune Odluke stupaju na snagu osmog dana od dana objave u Službenom glasniku Općine Konavle.

**KLASA:** 363-01/22-01/49

**UR. BROJ:** 2117/02-05/1-22-1

Cavtat, 5. travnja 2022. godine

Predsjednik Općinskog Vijeća

Ivo Simović

**PRAVNA OSNOVA:**

Zakona o cestama (Narodne novine 84/11, 22/13, 54/13, 148/13, 92/14 i 110/19)

Zakon o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)

**PREDLAGATELJ:**

Općinski načelnik (članak 47. Statuta Općine Konavle - Službeni glasnik Konavle 7/21 – pročišćeni tekst)

**OBRAZLOŽENJE:**

Iako je Jedinstvena baza podataka nerazvrstanih cesta javni podatak, te je isti dostupan i na stranicama Općine Konavle, u svrhu osnaženja Odluke o nerazvrstanim cestama, kao i povećanja transparentnosti, predlaže se da Jedinstvena baza podataka nerazvrstanih cesta bude sastavni dio Odluke o nerazvrstanim cestama na području Općine Konavle.

Obzirom na ekonomsku situaciju i na specifičnost Konavala i cestovne mreže, te poradi uvođenja reda predlažu se promjene iznosa naknade za prekomjernu uporabu nerazvrstanih cesta kako bi se motiviralo konavoske poduzetnike, prijevoznike i obrtnike da plaćanjem naknade participiraju u saniranju oštećenja nastalih na nerazvrstanim cestama uslijed prekomjerne uporabe prometnica.